CELEX: 62020CB0287
Language: sk
Date: 2022-01-10 00:00:00
Title: Vec C-287/20: Uznesenie Súdneho dvora (ôsma komora) z 10. januára 2022 (návrh na začatie prejudiciálneho konania, ktorý podal Amtsgericht Hamburg – Nemecko) – EL, CP/Ryanair DAC (Návrh na začatie prejudiciálneho konania – Článok 99 Rokovacieho poriadku Súdneho dvora – Letecká doprava – Nariadenie (ES) č. 261/2004 – Článok 5 ods. 3 – Spoločné pravidlá systému náhrad a pomoci cestujúcim v prípade zrušenia alebo veľkého meškania letov – Oslobodenie od povinnosti nahradiť škodu – Pojem „mimoriadne okolnosti“ – Štrajk palubného personálu a pilotov – „Vnútorné“ a „vonkajšie“ okolnosti vo vzťahu k činnosti prevádzkujúceho leteckého dopravcu – Charta základných práv Európskej únie – Články 12 a 28 – Články 12 a 28 Charty základných práv Európskej únie – Neexistencia zásahu do slobody pracovníkov zhromažďovať sa a združovať sa, ako aj do práva leteckého dopravcu na vyjednávanie)

23.5.2022   
            
            
               SK
            
            
               Úradný vestník Európskej únie
            
            
               C 207/7
            
         
      Uznesenie Súdneho dvora (ôsma komora) z 10. januára 2022 (návrh na začatie prejudiciálneho konania, ktorý podal Amtsgericht Hamburg – Nemecko) – EL, CP/Ryanair DAC
      (Vec C-287/20) (1)
      
      (Návrh na začatie prejudiciálneho konania - Článok 99 Rokovacieho poriadku Súdneho dvora - Letecká doprava - Nariadenie (ES) č. 261/2004 - Článok 5 ods. 3 - Spoločné pravidlá systému náhrad a pomoci cestujúcim v prípade zrušenia alebo veľkého meškania letov - Oslobodenie od povinnosti nahradiť škodu - Pojem „mimoriadne okolnosti“ - Štrajk palubného personálu a pilotov - „Vnútorné“ a „vonkajšie“ okolnosti vo vzťahu k činnosti prevádzkujúceho leteckého dopravcu - Charta základných práv Európskej únie - Články 12 a 28 - Články 12 a 28 Charty základných práv Európskej únie - Neexistencia zásahu do slobody pracovníkov zhromažďovať sa a združovať sa, ako aj do práva leteckého dopravcu na vyjednávanie)
      (2022/C 207/09)
      Jazyk konania: nemčina
      
         Vnútroštátny súd, ktorý podal návrh na začatie prejudiciálneho konania
      
      Amtsgericht Hamburg
      
         Účastníci konania
      
      
         Žalobcovia: EL, CP
      
         Žalovaná: Ryanair DAC
      
         Výrok
      
      Článok 5 ods. 3 nariadenia Európskeho parlamentu a Rady (ES) č. 261/2004 z 11. februára 2004, ktorým sa ustanovujú spoločné pravidlá systému náhrad a pomoci cestujúcim pri odmietnutí nástupu do lietadla, v prípade zrušenia alebo veľkého meškania letov a ktorým sa zrušuje nariadenie (EHS) č. 295/91, sa má vykladať v tom zmysle, že štrajkové hnutie, ktoré je zvolané odborovým zväzom palubného personálu a pilotov prevádzkujúceho leteckého dopravcu s cieľom presadiť požiadavky týchto zamestnancov, nespadá pod pojem „mimoriadne okolnosti“ v zmysle tohto ustanovenia, pričom existencia predchádzajúcich rokovaní so zástupcami pracovníkov je z tohto hľadiska irelevantná.
      
         (1)  Ú. v. EÚ C 279, 24.8.2020.